CELEX: 
Language: mt
Date: 2018-01-29 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament (UE) 2016/127 fir-rigward tar-rekwiżiti tal-proteini għall-formula ta’ prosegwiment

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Artikolu 11(2) tar-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali u bħala sostitut tad-dieta kollha għall-kontroll tal-piż jagħti s-setgħa
                  1
                lill-Kummissjoni Ewropea biex tadotta atti delegati sabiex taġġorna, fost l-oħrajn, ir-Regolament Delegat (UE) 2016/127 tal-Kummissjoni tal-25 ta’ Settembru 2015 li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward ta’ rekwiżiti speċifiċi dwar il-kompożizzjoni u l-informazzjoni tal-formuli tat-trabi u tal-formuli ta’ prosegwiment u fir-rigward ta’ rekwiżiti dwar l-informazzjoni dwar it-tmigħ tat-trabi u tat-tfal żgħar
                  2
               .
            
            
               Dan ir-Regolament Delegat għandu l-għan li jemenda ir-Regolament Delegat tal-Kummissjoni (UE) 2016/127 billi jitnaqqas il-kontenut minimu ta’ proteina meħtieġ f’dak ir-Regolament għall-formula ta’ prosegwiment ibbażata fuq il-ħalib tal-baqar jew tal-mogħoż sa 1,6 g/100 kcal (0,38 g/100 kJ).
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-Kummissjoni kkonsultat mal-Awtorità Ewropea dwar is-Sigurtà fl-Ikel (EFSA). L-opinjoni Xjentifika tal-EFSA dwar is-sikurezza u l-idoneità għall-użu mit-trabi ta’ formuli ta’ prosegwiment b’kontenut ta’ proteina ta’ mill-anqas 1,6 g/100 kcal
                  3
                tikkostitwixxi l-bażi xjentifika għar-rekwiżiti f’dan ir-Regolament delegat.
            
            
               L-esperti tal-Istati Membri ġew ikkonsultati bil-miktub fil-kuntest tal-Grupp ta’ Esperti dwar ikel maħsub għat-trabi u t-tfal żgħar, ikel għal skopijiet mediċi speċjali u bħala sostitut tad-dieta kollha għall-kontroll tal-piż
                  4
               . Il-konsultazzjoni bil-miktub tal-Grupp ta’ Esperti saret bejn it-30 ta’ Ġunju 2017 u s-6 ta’ Settembru 2017.
            
            
               3.ELEMENTI ĠURIDIĊI TAL-ATT DELEGAT
            
            
               Il-bażi ġuridika ta’ dan ir-Regolament Delegat huwa l-Artikolu 11(2) tar-Regolament (UE) Nru 609/2013. Skont dik id-dispożizzjoni l-Kummissjoni għandha s-setgħa li tadotta l-atti delegati biex taġġorna r-Regolament Delegat (UE) Nru 2016/127 billi jitqies il-progress tekniku u xjentifiku rilevanti.
            
            
               Il-bidliet proposti tar-Regolament (UE) Nru 2016/127 għandhom x’jaqsmu mal-kontenut minimu ta’ proteina meħtieġ f’dak ir-Regolament għall-formula ta’ prosegwiment ibbażata fuq il-proteini tal-ħalib tal-baqar jew tal-mogħoż li ġew imnaqqsa fuq il-bażi tal-pariri tal-EFSA.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 29.1.2018
            
            
               li jemenda r-Regolament (UE) 2016/127 fir-rigward tar-rekwiżiti tal-proteini għall-formula ta’ prosegwiment
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009
                  5
               , u b’mod partikolari l-Artikolu 11(2) tiegħu, 
            
            
               Billi:
            
            
               (1)Ir-Regolament Delegat tal-Kummissjoni (UE) 2016/127
                  6
                jistabbilixxi inter alia regoli dwar il-kompożizzjoni u t-tikkettar tal-formula tat-trabi u tal-formula ta’ prosegwiment.
            
         
         
            
               (2)Ir-Regolament Delegat (UE) 2016/127 jipprevedi speċifikament li l-formula ta’ prosegwiment manifatturata mill-proteini tal-ħalib tal-baqar jew tal-mogħoż ikun fiha mill-inqas 1,8 g proteini/100 kcal (0,43 g/100kJ).
            
            
               (3)Il-Kummissjoni rċeviet talba mingħand operatur fin-negozju tal-ikel għat-tqegħid fis-suq ta’ formula ta’ prosegwiment ibbażata fuq il-proteina intatta mill-ħalib tal-baqar b’kontenut ta’ proteina ta’ mill-anqas 1,61 g/100 kcal, li huwa taħt il-livelli permessi skont id-Direttiva 2006/141/KE u r-Regolament (UE) 2016/127. 
            
            
               (4)Wara talba mill-Kummissjoni, fil-5 ta’ April 2017 l-Awtorità Ewropea dwar is-Sigurtà fl-Ikel ħarġet opinjoni xjentifika dwar is-sikurezza u l-idoneità għall-użu mit-trabi ta’ formuli ta’ prosegwiment b’kontenut ta’ proteina ta’ mill-anqas 1,6 g/100 kcal
                  7
                L-Awtorità Ewropea dwar is-Sigurtà fl-Ikel ikkonkludiet li l-użu tal-formula ta’ prosegwiment, ibbażata fuq il-proteini intatti mill-ħalib tal-baqar jew tal-mogħoż, b’kontenut ta’ proteina ta’ 1,6 g/100 kcal (0,38 g/100 kJ) u li mill-aspetti l-oħrajn tikkonforma mar-rekwiżiti tar-regoli rilevanti tal-Unjoni, huwa sikur u adattat għal trabi f’saħħithom li jgħixu fl-Ewropa b’konsum ta’ ikel komplementari ta’ kwalità suffiċjenti. Abbażi ta’ din l-opinjoni, u sabiex jitrawwem l-iżvilupp ta’ prodotti innovattivi, il-kontenut minimu ta’ proteini meħtieġ skont ir-Regolament Delegat (UE) 2016/127 dwar il-formula tat-trabi ibbażata fuq il-proteini tal-ħalib tal-baqar jew tal-mogħoż jenħtieġ li jitnaqqas għal 1,6 g/100 kcal. 
            
            
               (5)Għalhekk jenħtieġ li l-Anness II tar-Regolament Delegat (UE) 2016/127 jiġi emendat skont dan,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness II tar-Regolament Delegat tal-Kummissjoni (UE) Nru 2016/127 huwa emendat skont l-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 29.1.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 181, 29.6.2013, p. 35.
               
               
                  
                     (2)
                  
                        ĠU L 25, 2.2.2016, p. 1.
               
               
                  
                     (3)
                  
                        Il-Bord tal-NDA tal-EFSA (il-Bord tal-EFSA dwar Prodotti Djetetiċi, Nutriment u Allerġiji), 2017, Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017;15(5):4781.
               
               
                  
                     (4)
                  
                        Referenza E02893 fir-Reġistru tal-Kummissjoni tal-Gruppi ta’ Esperti u entitajiet simili oħra.
               
               
                  
                     (5)
                  
                        ĠU L 181, 29.6.2013, p. 35.
               
               
                  
                     (6)
                  
                        Ir-Regolament Delegat tal-Kummissjoni (UE) 2016/127 tal-25 ta’ Settembru 2015 li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward ta’ rekwiżiti speċifiċi dwar il-kompożizzjoni u l-informazzjoni tal-formula tat-trabi u tal-formula ta’ prosegwiment u fir-rigward ta’ rekwiżiti dwar l-informazzjoni dwar it-tmigħ tat-trabi u tat-tfal żgħar, ĠU L 25, 2.2.2016, p. 1.
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               ANNESS
            
            
               It-tabella fil-punt 2.1 (Il-formula tat-trabi manifatturata mill-proteini tal-ħalib tal-baqar jew tal-mogħoż) tal-Anness II tar-Regolament Delegat (UE) 2016/127 hija sostitwita b’dan li ġej:
            
            
                     
                        Minimu
                     
                  
                  
                     
                        Massimu
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)